**KÉRJÜK, FIGYELMESEN OLVASSA EL, ÉS ŐRIZZE MEG A TÁBOR KEZDETÉIG!**

Kedves Szülők és Konfirmált Fiatalok!

A Dunántúli Református Egyházkerület **ifjúsági táborának szervezőiként** várjuk a fiatalokat **2022.** **július 4-9.** (hétfő-szombat) között a balatonfenyvesi Református Gyermek és Ifjúsági Üdülőbe (Balatonfenyves-Alsó, Mária utca 54.). Az ifi tábor *konfirmált* fiataloknak szól (7-13. osztály).

Táborunk az ***Utak, életek*** címet kapta, hogy az életünket érintő nagy kérdésekre együtt keressük meg a válaszokat.

A tábor költsége 33.000,- forint, melyből kedvezményesen 11.000,- forint fizetendő résztvevőnként.

A részvételi díjat a Dunántúli Református Egyházkerület OTP Banknál vezetett 11748007-21056824-00000000 számú bankszámlaszámára kell utalni vagy befizetni. A befizetés határideje 2022. június 27.

A közlemény rovatba kérjük írják be a jelentkező nevét és „ifjúsági tábor”, tehát név és a tábor neve.

Amennyiben betegség esetén a jelentkező mégsem tud részt venni a táborban, kérjük feltétlenül jelezzék a táborvezetőnek, akinek jelzése után a részvételi díjat az Egyházkerület pénztára visszautalja.

A helyszíni regisztrációhoz kérjük a résztvevő hozza magával a részvételi díj befizetéséről/utalásáról szóló bizonylatot és adja át a szülői egészségügyi nyilatkozatot. Kérjük, hogy az eü nyilatkozat valós dolgokat tartalmazzon!

Az oda-vissza utazásról mindenkinek egyénileg kell gondoskodnia!!!

A táborba hétfőn 13-14 óra között kell megérkezni, és szombaton 12-14 óra között hazautazni.

Az első tábori étkezés hétfőn vacsora, az utolsó tábori étkezés szombaton ebéd.

A kitöltött jelentkezési lapot gyülekezeti lelkészének adja oda **2022. május 10-ig**!

*A LELKIPÁSZTOR AZ EREDETI JELENTKEZÉSI LAPOKAT 3 NAPON BELÜL KIZÁRÓLAG POSTÁN KÜLDJE EL A TÁBORSZERVEZŐ CÍMÉRE: 8226 Alsóörs, Templom utca 14.*

Üdvözlettel: Kálmán Csaba táborszervező

 (kalman.csaba.gabor@gmail.com Tel.:06-30/431-1720)

Jelentkezési Lap - Dunántúli Református Ifjúsági Tábor

***Hiányos adatokkal a jelentkezést nem fogadunk el!***

Név:

Jelenleg melyik osztályt végzi? *7. 8. 9. 10. 11. 12. 13. (karikázza be!)*

Hangszeres tudás:

TAJ szám: [ ] [ ] [ ]  [ ] [ ] [ ]  [ ] [ ] [ ]

lakcím

Születési hely és idő:

Mobilszám:

E-mail:

**Mivel a további kommunkáció e-mail-en történik, ezért kérünk valós, pontos, OLVASHATÓ és rendszeresen használt címet megadni!!!**

Szülők neve, tel.száma, E-mail:

Étel vagy gyógyszer allergia, állandó betegség és annak gyógyszeres kezelése:

Kérés (szobatárs, csoportszín):

**Alulírott, szülő megerősítem gyermekem jelentkezését a 2022-es *Ifjúsági táborba.* Gyermekem táborba eljutásáról, ill. hazajutásáról gondoskodom, és fegyelmi vétség vagy betegség esetén a táborszervező kérésére gyermekemet elhozom a táborból. A gyermekem által okozott kárért teljes kártérítési felelősséget vállalok.**

Kelt: ……………………….……………… ………………………………………

 Szülő Aláírása

**A gyülekezet lelkésze tölti ki!**

**A jelentkezési lapot átvettem, és a jelentkezést támogatom!**

 PH

 dátum lelkész aláírása, gyülekezet pecsétje

**AMENNYIBEN MÉGSEM TÁBOROZIK VELÜNK, SÜRGŐSEN JELEZZE!!!**

Kedves Szülő!

Köszönöm, hogy gyermekét ránk bízza az egyházkerületi ifjúsági táborban. Kérem, fogadjon el néhány információt a táborra készüléshez!

Tábor helye: Református Gyermek és Ifjúsági Üdülő Balatonfenyves-**ALSÓ**, Mária utca 54. (Nem minden busz és vonat áll meg ALSÓN!). AZ UTAZÁST EGYÉNILEG OLDJÁK MEG A SZÜLŐK!

**Megérkezni 2022. július 4-én, hétfőn 13-14 óra között lehet és kell!!!** (Korábban nincs fogadó személyzet!)

A táborozás megkezdésének két feltétele:

1. **11.000**.- részvételi díjról szóló befizetési/átutalási bizonylat bemutatása a helyszínen.
2. a szülő által írt egészségügyi nyilatkozat átadása a helyszínen. (Csatoltam a levél végéhez egy ilyen nyilatkozatot, melyet kitöltve és aláírva a tábori belépéskor át kell adni. Ha nincs nyomtatója, kézzel is nyugodtan megírhatja.)

A táborban van egészségügyi ház, ahol rendelkezésre állnak alapvető gyógyszerek. Nagyobb gond esetén a fonyódi orvoshoz ill. marcali kórházba visszük el a gyermeket. Semmi esetre se küldjenek ellenőrizetlenül gyógyszert a gyermekkel! Kérem, hogy ha állandó gyógyszert szed a gyermek, a dobozára írják rá az adagolást, hogy ellenőrizni tudjuk helyes beszedését. A regisztrációnál jelezni kell, hogy gyógyszert szed a gyermek.

A táborban teljes ellátást kapnak a gyermekek (háromszori étkezés). Amennyiben a jelentkezési lapon jelezte, hogy gyermekének milyen típusú ételallergiája van, azt a konyhán figyelembe veszik. **A liszt-érzékenyek étkezése is megoldható, kivétel a kenyér, azt hozzon a gyermek magával.**

Az első étkezés hétfőn a vacsora, ezért a gyermek(ek)nek szíveskedjen enni és innivalót adni.

Hűtőszekrény minden lakóegységben van.

Táborunkban 10 gyermek alkot egy csoportot, akikért a csoportvezető vállal felelősséget. A csoportbeosztás korosztály szerint történt, a jelentkezési lapon található kéréseket csak lehetőség szerint tudtuk figyelembe venni.

Lakóegységek: 4 ágyas szoba + 6 ágyas szoba + fürdőszoba + előtér hűtőszekrénnyel

Napi programbeosztás:
8-9 reggeli; 13-15 csendes pihenő; 19-21 áhítat, vendég-műsor;

9-12 áhítat, csoportfoglalkozás, sport; 15-18 strand, sport; 21-22 tisztálkodás, nyugovó.
12-13 ebéd; 18-19 vacsora

Kérem, hogy semmi esetre ne telefonáljon az áhítatok ideje alatt, azaz 9-10 és 19-20 óra között.

A táborba a portánál tovább a táborozókon és táboroztatókon kívül senki nem jöhet be. Ez a gyermekek érdeke, hiszen ellenőrizhetetlenné válna a tábor. Szükség esetén a látogatás módja: a portásnak bemutatkozik, és a táborvezetőt (engem) hívatja, és megkeresem a gyermekét, akivel a portánál találkozhat.

Technikai készülékeket ne hozzanak a gyerekek, mert felelősséget nem vállalunk érte, illetve ez nem a tabletozás helye!!! Mobiltelefont is csak saját felelősségükre küldjenek! Hasonlóan sporteszközöket is csak saját felelősségre küldjenek.

A táborban mindenkinek jár ágynemű huzattal és lepedővel együtt, kérjük, ezt ne hozzon gyermeke.

Zsebpénzt belátása szerinti mennyiségben adjon gyermekének, annak beosztásáért felelősséget nem tudunk vállalni.

**Tilos hozni: energiaital, ördögpatron, vízibomba, kés/bicska, éles vagy szúró tárgy, alkohol. A tábor területén dohányozni szigorúan tilos.**

**A fegyelmi vétség, a házirend megszegése azonnali elbocsátást vonhat maga után! A súlyos fegyelmi vétség végleges kizárást is jelenthet a következő évekre vonatkozólag. Természetesen a táborvezető a szülőket kiértesíti a hazautazás megkezdése előtt.**

Mit csomagoljanak be feltétlen?

* neszesszer: fogkefe, fogkrém, tusfürdő
* törölköző, pizsama alsónemű, valamint meleg és lenge ruházat egyaránt
* strandoláshoz: hátizsák, törölköző, fürdőruha, naptej
* szúnyog- és kullancs-riasztó, sebtapasz, zsebkendő
* műanyagpohár, esetleg vállfa (a lakóegységekben ez nem áll rendelkezésre)

Hazautazás: **2021. július 9.-én, szombaton**. **12 -13 óra között lehet és kell elvinni a gyermek(ek)et**.

Kiléptetés nélkül ne vigye el gyermekét, feltétlen regisztráltassa távozását a kiskapunál!!!

Ha szombatnál előbb viszi el gyermekét, már hétfőn jelezze, hogy pontosan mikor jön gyermekéért!

Amennyiben kérdése van a kalman.csaba.gabor@gmail.com címen elérhet, szívesen válaszolok. Ha kérése van, azt június 10-ig áll módomban figyelembe venni. A táboroztatás ideje alatt természetesen elérhető leszek telefonon (06-30/431-1720).

Üdvözlettel:

Kálmán Csaba

lelkipásztor, táborvezető

------------------------------------------------------------------------------------------------------------------------

**NYILATKOZAT *(táborozáshoz, erdei iskolához, üdüléshez)***

**a 12/1991. (V. 18.) NM rendelet 4§ alapján**

**A nyilatkozat nem lehet a tábor megkezdésénél 4 nappal korábbi!**

A nyilatkozatot a táborozás szervezőjének kell a táborozás megkezdése előtt átadni!

Gyermek neve: ………………………………………… Születési helye, ideje: ……………………

Gyermek lakcíme: ……………………………………… TAJ száma:………………………………

Gyermek anyjának neve: ………………………………………….

Alulírott szülő, törvényes képviselő nyilatkozom arról,

hogy a gyermeken **nem észlelhetők az alábbi tünetek**:

láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyesedés, váladékozó szembetegség, gennyes fül-és orrfolyás.

A gyermek tetű és rühmentes.

Étel vagy gyógyszer allergia: ……………………..……………………………………………………

A gyermek állandó betegsége, gyógyszere és annak adagolása:………………............………………

…………………………………………………………………………………………………………

Szülő, törvényes képviselő neve: …………………………………………………………………..

telefon: ………………………………………………………………

e-mail: ………………………………………………………………..

Dátum: ……………………...........................................

…………………..……………………………….

szülő, törvényes képviselő aláírása